Ибрахим Шехић
Ибрахим Шехић (Рогатица, 2. септембар 1988) босанскохерцеговачки је професионални фудбалер. Висок је 190 центиметра и игра на позицији голмана. Тренутно наступа за азербејџански фудбалски клуб Карабаг из Аграма у Премијер лиги Азербејџана и за сениорску репрезентацију Босне и Херцеговине.

У досадашњој каријери наступао је за клубове: ФК Жељезничар Сарајево, ФК Мерсин Идманјурду и ФК Карабаг.

Каријера

Клупска

Почетак 
Ибрахим Шехић је своју професионалну фудбалску каријеру започео у омладинском тиму ФК Жељезничара из Сарајева. Године 2008. потписује уговор за први тим Жељезничара. Након прве сезоне у Жељезничару, Шехић постаје један од најбољих голмана Премијер лиге Босне и Херцеговине. Такође је био најмлађи капитен Жељезничара у историји овог клуба.

ФК Мерсин Идманјурду 
У јуну 2011. године, Шехић за око пола милиона евра прелази у турски суперлигашки фудбалски клуб Мерсин из истоименог града. Потписао је уговор на укупно пет година, односно до лета 2016. године. Свој деби за Мерсин бележи у утакмици против Фенербахчеа у октобру 2011. године када улази у игру на почетку другог полувремена, а меч завршава поразом Мерсина резултатом 2–1. У Мерсину остаје две сезоне, до лета 2013. године, када се одлучује за прелазак у азербејџанском премијерлигашком фудбалском клубу Карабаг из Агдама.

ФК Карабаг 
У октобру 2013. године, Шехић напушта Мерсин и као слободан играч прелази у азербејџански премијерлигашки фудбалски клуб Карабаг из Агдама. Свој први наступ у дресу Карабага остварује у мечу против екипе Раван из Бакуа у новембру 2013. године, који завршава ремијем резултатом 0–0. Свом тиму је помогао да оствари свој историјски успех пласиравши се у Лиги шампиона у сезони 2017/18.

Репрезентативна 
Пре сениорске репрезентације Босне и Херцеговине играо је за репрезентацију Босне и Херцеговине до 21 године у којој је био капитен и остварио укупно једанаест наступа. Први позив за сениорску репрезентацију добио је у мају 2010. године, а дебитовао је 17. новембра 2010. године на пријатељској утакмици против репрезентације Словачке у Братислави. Утакмица је резултирала победу Босне и Херцеговине резултатом 3–2.

Током своје репрезентативне каријере био је резервни голман сениорске репрезентације Босне и Херцеговине, док је први голман још увек Асмир Беговић.

Почетком јуна 2016. године, Шехић је са репрезентацијом Босне и Херцеговине учествовао на Кирин купу у Јапану. Бранио је на две утакмице полуфинала и финала против селекција Данске и Јапана..

Статистика

Клупска 
Ажурирано 6. децембра 2017. године

Репрезентативна 
Ажурирано 6. децембра 2017. године

Трофеји 
 Жељезничар Сарајево
  Премијер лига Босне и Херцеговине
  Шампиони (1): 2009/10.
  Куп Босне и Херцеговине
  Шампиони (1): 2010/11.

Карабаг
  Премијер лига Азербејџана
  Шампиони (4): 2013/14, 2014/15, 2015/16, 2016/17.
  Куп Азербејџана
  Шампиони (3): 2014/15, 2015/16, 2016/17.

Референце

Спољашње везе 

 Ибрахим Шехић на сајту Football Database 
 Ибрахим Шехић на сајту National Football Teams 
 Ибрахим Шехић  на сајту FIFA 
 Ибрахим Шехић на сајту UEFA 
 Ибрахим Шехић на сајту Transfermarkt 
 Ибрахим Шехић на сајту World Football 
 Ибрахим Шехић на сајту EU Football 
 Ибрахим Шехић на сајту Weltfussball 
 Ибрахим Шехић на сајту ФК Карабага 
 Ибрахим Шехић на сајту TFF.org 
 Ибрахим Шехић на сајту Goal.com {{tr}
 Ибрахим Шехић на сајту Kicker.de 
 Ибрахим Шехић на сајту Mackolik 
 Ибрахим Шехић на сајту As.com 
 Ибрахим Шехић на сајту Player History 

Рођени 1988.
Рогатичани
Фудбалери Жељезничара
Фудбалери Мерсина
Фудбалери Карабага
Фудбалери Републике Српске
Фудбалери Босне и Херцеговине
Фудбалски голмани
Босанскохерцеговачки фудбалски репрезентативци